न्यूयॉर्क की गरमियों से ज़्यादा मुश्किल केवल एक चीज़ है,
न्यूयॉर्क की गरमियाँ जो पतझड़ तक चलती रहती हैं।
कुछ समय के बाद, सब लोग अच्छा दिखने की कोशिश छोड़ देते हैं
और सब पिघली हुई मोमबत्तियों जैसे दिखाई देने लगते हैं।
तलाश है
जो मेरे लिए, जासूसी बहुत आसान बना देता है
क्योंकि गरमी से बचने के लिए लोग हमेशा घर पर ही रहते हैं।
कितनी बुरी बात है कि कार्टूनों की तरह बिल्लियाँ अपनी पूँछों को प्रोपेलर में नहीं बदल सकतीं
क्योंकि फिर वे उन्हें पंखों की तरह इस्तेमाल कर सकती थीं।
बाहर वाक़ई बहुत गरमी है, श्रीमती रॉबिन्सन।
हाँ, है तो, श्री रॉबिन्सन।
रॉबिन्सन दंपति इतना उबाऊ कैसे रह लेता है?
वे ज़रूर अभ्यास करते होंगे।
मेरी इच्छा हो रही थी कि मैं घर जाकर हमारे एयर-कंडीशनर से एक इंच की दूरी पर खड़ी हो जाऊँ…
पर मेरे जासूसी मार्ग में मैंने एक और पड़ाव डाला था जिस पर नज़र रखनी ज़रूरी थी।
वह था गार्सिया परिवार,
और उस अजीब गरमी की लहर के दौरान उन पर जासूसी करने के मेरे निर्णय ने
हम सब को एक अजीब अपराधों की लहर में फँसा दिया।
तलाश है
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"जासूस का मुकाबला जासूस से"
हैरिएट द स्पाई
लुइस फ़िट्ज़्ह्यू की पुस्तक पर आधारित
गार्सिया परिवार को अपने जासूसी मार्ग में शामिल करने के बाद से
मैंने उनके बारे में बहुत कुछ जाना है।
नई
वे हाल ही में क्यूबा से अमरीका आए
और अपनी इमारत की पहली मंज़िल पर एक डैली ख़रीदी।
और हालाँकि मुझे उनकी बातचीत बिल्कुल समझ नहीं आती थी,
वे सामान्य से ही लगते थे।
-हॉर्हे! -हाँ!
श्रीमान और श्रीमती गार्सिया एक-दूसरे के पास जाकर बात करने के बजाय
कमरे के दोनों सिरों से एक-दूसरे से चिल्ला कर बात करते थे,
जो कि बिल्कुल वैसा ही था जैसा माँ-बाप करते हैं।
उनकी एक किशोरी बेटी थी
जो ख़ुद को बहुत अच्छी गायिका समझती थी।
मि, मि, मि
और उन्हें डैली बंद करने के बाद हर रोज़ शाम को 10,000 डॉलर टावर देखना बहुत पसंद था।
यह 10,000 डॉलर टावर है!
हाँ!
तो सब काफ़ी सामान्य है, है ना?
ग़लत।
क्योंकि हर रोज़ रात को, ठीक गेम शो शुरू होने के समय,
उनका बेटा, कार्लोस, रहस्यमय ढंग से गायब हो जाता था।
तो महत्वपूर्ण सुराग ढूँढने के लिए उनकी दुकान की एक जासूसी जाँच ज़रूरी थी।
खुला है बंद है
हर रात को कार्लोस जाता कहाँ था?
मुझे कोई अंदाज़ा नहीं था।
-हैलो, अमरीका। यह टावर का समय है। -यह टावर का समय है!
यह टावर का समय है।
यह टावर का समय है!
अनुमान कि कार्लोस कहाँ-कहाँ जा सकता है:
नंबर एक,
शायद वह कसरत करने जाता हो,
ताकि वह डैली में वे सारी संतरों की पेटियाँ उठा सके।
नंबर दो…
मि
शायद कार्लोस को अपनी बहन के गाने से इतनी नफ़रत है,
वह श्री विदर्स के फ़्लैट के बाहर खड़ा रहता है
ताकि बिल्लियों को कुछ ज़्यादा सुरीली आवाज़ में गाते सुन सके।
नंबर तीन।
या शायद…
और अब हमारे सबसे नए प्रतियोगी का स्वागत करते हैं,
कार्लोस गार्सिया।
कार्लोस, आप 10,000 डॉलर के साथ क्या करेंगे?
मैं साइबेरिया चला जाऊँगा, जॉनी।
वह 10,000 डॉलर टावर जीतने के लिए अभ्यास कर रहा है ताकि वह बहुत दूर जा सके,
-और उसे अपनी बहन को गाते हुए फिर कभी न सुनना पड़े। -ला, ला, ला, मि
मुझे यह जानना ही था कि आख़िर यह कार्लोस जाता कहाँ है।
हम आपको एक ताज़ा ख़बर सुनाने के लिए इस कार्यक्रम में हस्तक्षेप कर रहे हैं।
बोडेगा चोर ने ऊपरी पूर्वी मैनहैट्टन में एक और डैली पर वार किया है,
और इस बार आज दोपहर को, जब उसने जोज़ 80वीं स्ट्रीट डैली में चोरी की।
एक बोडेगा चोर? दिलचस्प है।
यह इस सप्ताह की तीसरी चोरी है।
बॉबी की बोडेगा और ईस्ट साइड डैली भी उसका शिकार हुई हैं।
पुलिस का कहना है कि चोर बोडेगाओं और डैलियों में दिन-दहाड़े घुस कर
उनकी चाबियाँ चुराता है और फिर रात के अंधेरे में वहाँ लौट कर चोरी करता है।
उसके विवरण में बताया गया है कि वह एक छोटे कद का वयस्क आदमी है और उसे ख़तरनाक समझा जाना चाहिए।
तलाश है
हॉर्हे…
जब भी कुछ दिलचस्प हो रहा होता है, स्ट्रीट लाइट जल जाती हैं
और मुझे याद दिलाती हैं कि घर जाने का समय हो गया है।
कार्लोस?
यह क्या हुआ था?
वह तुम्हारी जासूसी कर रहा था?
हाँ। वह मेरी जासूसी कर रहा था।
रुको। पहले तो तुम उसकी और उसके परिवार की जासूसी कर रही थीं ना?
वह अलग चीज़ है, स्पोर्ट।
मैं एक लेखिका हूँ।
मैं जासूसी करती हूँ क्योंकि लेखिका बनने के लिए
मेरा सब कुछ जानना और देखना ज़रूरी…
ठीक है, बच्चों, एक गेंद उठाओ और सब लोग बचना शुरू करो!
गेंद को वापस मारना मत भूलना। और शुरू करो!
तो अब तुम क्या करोगी, हैरिएट?
सबसे पहले, मुझे पता करना है कि कार्लोस मेरे बारे में लिख क्या रहा था।
क्या? तुम्हारे बारे में लिख रहा था?
तुम आउट हो, पिंकी व्हाइटहेड!
रुको। वह सिर्फ़ तुम्हारी जासूसी ही नहीं कर रहा, तुम्हारे बारे में लिख भी रहा है?
फिर से, बिल्कुल वही जो हैरिएट उसके साथ कर रही थी।
हमें इस बारे में ध्यान से बात करनी होगी, हैरिएट।
जानबूझ कर आउट हो जाओ।
मेरा पेट! मेरा पेट। मुझे लग गई।
मैं आउट हो गई! मैं आउट हो गई!
मेरे भाई को बता देना वह मूर्ख है।
तुम लोग वहाँ क्यों लेटे हुए हो?
जानबूझकर आउट होना ज़रूरी था, स्पोर्ट।
हमें ज़रूरी मसलों पर चर्चा करनी है।
अरे, यार।
पर मैं आज कितना शानदार खेल रहा हूँ।
अच्छा वापस मारा, स्पोर्ट!
देखा?
ठीक है।
आउच। मैं आउट हो गया।
क्या पता यह कार्लोस केवल कोई नया दोस्त बनाना चाहता हो?
आख़िर वह अभी-अभी यहाँ आया है।
शायद अपने नए स्कूल में किसी को जानता नहीं होगा।
नहीं हो सकता। मैंने उससे पूछा वह क्या चाहता है और उसने मेरी ओर ऐसे देखा…
और वहाँ से भाग गया।
"मुझे एक दोस्त चाहिए" जैसा बरताव तो नहीं है।
बात तो सही है।
रुको, तुम्हें समझ नहीं आ रहा?
तुम पर नज़र रखना, "दूसरे देश" से यहाँ आया है,
कई भाषाएँ बोलता है।
कार्लोस एक…
अंतरराष्ट्रीय जासूस है।
मैं कहने वाली थी वह ट्रांसिल्वेनिया से रूप बदलने वाला वैम्पायर है।
अच्छा, ठीक है। अंतरराष्ट्रीय जासूस ज़्यादा संभव लगता है।
जब तक स्कूल ख़त्म हुआ,
मेरे दिमाग़ में बस यही घूम रहा था कि शायद एक अंतरराष्ट्रीय जासूस मेरे पीछे पड़ा है।
अब मैंने तुम्हें पकड़ लिया!
पर क्यों?
क्या मैंने कुछ ऐसा देख लिया जो मुझे नहीं देखना चाहिए था?
काश किसी तरह पता लगा पाती वह क्या लिख रहा है, तो पता चल जाता मेरा सामना किससे है।
तभी मुझे अचानक समझ में आया।
अगर कार्लोस के मुझमें दिलचस्पी लेने के बारे में मुझे कोई सुराग ढूँढने हैं,
तो मुझे कार्लोस के इलाके में घुसना होगा।
जेनी, इस सेमेस्टर तुम स्पेनिश में हो, है ना?
हाँ, वाक़ई। मैं बहुत अच्छी स्पेनिश बोलती हूँ।
बहुत बढ़िया। मुझे तुम दोनों की मदद चाहिए।
-क्या करना है? -हम तैयार हैं।
जेनी, तुम माँ-बाप का ध्यान भटकाओ।
मेरे संकेत का इंतज़ार करना।
स्पोर्ट, दूसरे चरण की तैयारी करो।
और तैयार…
जाओ।
ओह, नहीं।
वह रहा। वह काग़ज़।
उसी पर लिख रहा था वह।
हमें वह उठाना होगा।
तुम उसका ध्यान बँटाओ, और मैं वह उठा लूँगी।
हैलो।
अरे, ये कितने की हैं, ये चवन्नी टॉफ़ियाँ?
चवन्नी की।
ठीक है। दिलचस्प है।
और ये चवन्नी टॉफ़ियाँ कितने की हैं?
वे भी चवन्नी की हैं।
ठीक है।
वह रहा।
अरे। ध्यान से देख कर चलो।
माफ़ करना।
और वे कितने की हैं?
चवन्नी की हैं। वे सब चवन्नी की हैं।
सिवाय मिलियन-डॉलर बार के। वे अठन्नी की हैं।
ठीक है।
क्या मैं उनको देख सकता हूँ?
सच में?
ठीक है। मेरी चाबियों का ध्यान रखना।
-मिल गया। -…हज़ार डॉलर टावर भरा है…
अरे। तुम क्या कर रही हो?
क्या तुम चोरी कर रही हो?
यह तो वह चोर है!
रुको, चोर!
भागो!
मेरी चाबियाँ!
तुम!
अरे। मैंने तुम्हें कहा था ध्यान से देख कर चलो…
चलो। यहाँ से बाहर निकलें।
मैं ले आई। मैं ले आई।
यह…
चलो इसे देखें। खोलो।
यह तो नक़्शा है।
न्यूयॉर्क ऊपरी पूर्वी क्षेत्र हैरिएट
उसने मेरा पूरा जासूसी मार्ग दर्शाया हुआ है।
जेनी, स्पेनिश में यह सब क्या लिखा है?
मुझे लगा था तुम बहुत अच्छी स्पेनिश बोलती हो।
हाँ, मैं भी यही सोचती थी पर मैं इतनी भी अच्छी नहीं बोलती।
जेनी!
मुझे भी स्पेनिश नहीं आती पर मुझे यक़ीन है यह हैरिएट के बारे में है।
क्या? उसे मेरा नाम पता है। उसे मेरा नाम कैसे पता है?
कार्लोस सच में एक अंतरराष्ट्रीय जासूस है।
मैंने अपने जासूसी मार्ग में ज़रूर कुछ ऐसा देख लिया होगा जो नहीं देखना चाहिए था।
शायद रॉबिन्सन दंपति इतने उबाऊ नहीं हैं।
शायद कार्लोस उनके लिए काम करता है।
मुझे पता लगाना होगा इस नक़्शे में क्या लिखा है, और जल्दी।
शायद हमारी स्पेनिश की टीचर, श्रीमती मार्शल, तुम्हारी मदद कर दें।
वह शायद चार बजे तक दफ़्तर में रहती हैं।
इसका मतलब मेरे पास 15 मिनट हैं।
यह मेरे लिए सम्मान की बात थी, दोस्तों।
सम्मान तो हमारे लिए था।
अरे! भागो मत।
मुझे जब जोज़ 80वीं स्ट्रीट डैली दिखा तो मैं रुक गई।
मुझे यह नाम ख़बरों में सुनना याद था।
उस जगह से तो बोडेगा चोर ने चोरी की थी।
अचानक, सब समझ में आने लगा था।
कार्लोस एक डैली में काम करता है, तो उसे चाबियाँ चुराने के लिए सही समय पता होंगे।
यह तो छुपे रहने का सबसे अच्छा तरीका है।
कौन सोच सकता है कि बोडेगा में काम करने वाला कोई व्यक्ति ही किसी बोडेगा में चोरी करेगा?
कार्लोस कोई अंतरराष्ट्रीय जासूस नहीं है।
वह तो बोडेगा चोर है।
अरे!
मैं भाग कर घर जाना चाहती थी, पर मैं नहीं चाहती थी कि बोडेगा चोर को मेरे घर का पता चल जाए,
तो मैं बस आगे जाती रही।
चलो।
-पैसे नहीं… -तो सवारी नहीं।
उफ़।
जब किसी जासूसी फ़िल्म की तरह कोई तुम्हारा पीछा कर रहा हो,
तो तुम्हें जासूसी फ़िल्म की तरह ही उनसे पीछा छुड़ाना होगा।
अरे!
उस ओर!
आपकी जानकारी के लिए बता दूँ,
अगर आपका पीछा कोई ऐसा चोर कर रहा है जिसे लगता है आपको बहुत ज़्यादा पता है,
और आपको पता है कि उसे पता है, तो आप काफ़ी तेज़ भाग सकते हैं।
टाइम्स स्क्वायर
एम्पायर स्टेट
चलो। जल्दी चलो।
बच गई।
मैंने सोचा ऊपर पहुँचने के बाद मैं पुलिस को फ़ोन कर दूँगी और हीरो कहलाऊँगी।
कितना शानदार दृश्य है। वाह।
पर कैसे?
अच्छा। दो लिफ़्ट हैं।
-तुम। -तुम।
तुम हो बोडेगा चोर।
क्या? नहीं, मैं नहीं हूँ।
मैं बोडेगा चोर क्यों होऊँगा?
तुम हो जो मेरे परिवार की डैली में आई,
मेरा नक़्शा चुराया और मेरी चाबियाँ उठाईं।
तुम्हारी चाबियाँ उठाईं? मैंने तुम्हारी चाबियाँ नहीं लीं।
सही कह रही हो। तुमने नहीं लीं क्योंकि वे झाँसे वाली चाबियाँ थीं।
झाँसे वाली चाबियाँ क्या होती हैं?
मैंने कुछ पुरानी चाबियाँ जो अब काम नहीं करतीं,
बोडेगा चोर को फँसाने के लिए खुले में रख दी थीं।
-जो तुम हो। -न-अह।
तुम हो बोडेगा चोर,
और तुमने मेरा पीछा करना शुरू किया क्योकि तुम्हें पता था मुझे तुम पर शक़ है।
और यह साबित करने के लिए मेरे पास नक़्शा है।
नहीं! मेरा सबूत!
वह रहे वे।
नहीं! मुझे दो!
जेनी? स्पोर्ट?
स्पोर्ट, कृपया रहने दो।
स्पेनिश बोलना मुझे आता है।
गार्सिया परिवार ने तुम्हारे पीछे आने में हमारी मदद की।
मैं बोडेगा चोर नहीं हूँ।
हाँ, यही है!
नहीं, मैं नहीं हूँ!
मुझे लगता है हम कुछ चूक गए हैं।
हम जानते हैं तुम चोर नहीं हो।
तुमने तो चोर को रोका है।
क्या?
यह मैं संभालती हूँ।
डैली से बाहर निकलते हुए तुम जिस आदमी से टकराई थीं, असली चोर वह है।
उसने काउंटर पर पड़ी वह चाबियाँ उठाई थीं,
वह जंग लगी पुरानी चाबियाँ जो अब काम नहीं करतीं।
श्रीमान और श्रीमती गार्सिया के मुझे और स्पोर्ट को ढूँढने के बाद,
हमने पुलिस को बुलाया, दुकान पर ताला लगाया और तुम दोनों को ढूँढने के लिए आ गए।
तो रुको। इसका मतलब…
पुलिस का कहना है कि चोर बोडेगाओं और डैलियों में दिन-दहाड़े घुस कर.
उनकी चाबियाँ चुराता है और फिर रात के अंधेरे में वहाँ लौट कर चोरी करता है।
तुमने चोर को झाँसा देने के लिए पुरानी चाबियाँ इस्तेमाल कीं।
तुमने वाक़ई बोडेगा चोर को फुसला लिया।
अब मैं यह समझ गई।
तुम तो बहुत होशियार हो, कार्लोस।
तुमने मुझे बताया क्यों नहीं तुम होशियार हो, कार्लोस?
क्योंकि तुम मेरी जासूसी कर रही थीं।
साथ ही, तुम मेरी और इन बाकी सब जगहों की जासूसी क्यों कर रही थीं?
यह आसान है। मैं एक लेखिका हूँ।
मैं समझा नहीं।
मेरी आया, ओल गॉली, कहती हैं कि अगर मुझे लेखिका बनना है, तो मुझे सब कुछ पता होना चाहिए।
और सब कुछ जानने के लिए, मुझे सब कुछ देखना होगा।
सब कुछ देखने का एकमात्र तरीका है जासूसी करना।
मैं लिखने के लिए जासूसी करती हूँ।
तो तुम एक लेखिका हो। वाह।
मुझे पढ़ना बहुत पसंद है।
तो फिर, शायद किसी दिन मैं तुम्हें अपना पहला उपन्यास पढ़ने दूँ।
यह तय रहा।
मेरी माँ और डैडी कह रहे हैं वे समाचार वालों को बताना चाहते हैं
कि कैसे तुम दोनों ने बोडेगा चोर को पकड़ा।
तुम लोगों ने जो किया, उसका श्रेय तुम्हें मिलना चाहिए।
मैं एक जासूस हूँ। मुझे लोगों की नज़रों में नहीं आना चाहिए।
वैसे भी, उसे वास्तव में तुम्हीं ने पकड़ा है।
तुमने पूरी योजना बनाई थी। मैं तो ग़लती से बीच में आई।
रुको। तुम लोग हाल ही में यहाँ रहने आए हो ना?
क्या तुम लोग कभी एम्पायर स्टेट बिल्डिंग में सबसे ऊपर आए हो?
स्पोर्ट और जेनी और मैं न्यूयॉर्क शहर के बहुत अच्छे टूर गाइड हैं।
ओह, हाँ। हमें पता है कौन से सिक्कों वाले टेलीस्कोप काम करते हैं
और कौन से ख़राब हैं और ऐसी बहुत सी चीज़ें।
स्टैच्यू ऑफ़ लिबर्टी वहाँ पर है।
और वहाँ पर एक चर्च है जिसकी बेसमेंट में एक बोलिंग ऐली है।
अगले दिन, गरमी की लहर समाप्त हो गई, अपराध की लहर का अंत हो गया,
और कार्लोस को समाचार पत्रों में हीरो बुलाया गया।
उसने यह तक कहा कि मैंने मदद की।
स्थानीय लड़के ने बोडेगा चोर को पकड़ा
मेरी दोस्त, हैरिएट एम. वेल्श ने बोडेगा चोर को
किसी तेज़ फ़ोर्कलिफ्ट की तरह पटक दिया।
मैंने यह पक्का किया कि वह मेरा पूरा नाम बताए, और उसमें "एम" भी शामिल हो।
वह वैसा शानदार दोस्त निकला जिसकी आप हमेशा इच्छा करते हो,
और यह हमें पहले पता चल जाता अगर हम एक-दूसरे से दूर कम भागते
और आपस में बात ज़्यादा करते।
यह पूछ रही हैं क्या यह अच्छा लगा।
हाँ। बहुत स्वादिष्ट है।
और गार्सिया परिवार के साथ रहने से जेनी की स्पेनिश भी बहुत सुधर गई।
दूसरी ओर, क्लारिता के गाने में, दुर्भाग्यवश, कोई बदलाव नहीं आया है।
10,000 डॉलर टावर
यह शक्ति और पैसे से भरपूर है
यह आया पैसा
10,000 डॉलर टावर यह शक्ति और पैसे से भरपूर है
यह आया पैसा 10,000 डॉलर…
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
और मैं अड़ोस-पड़ोस में मदद करने की पूरी कोशिश करती हूँ
मैं अच्छे से मुस्कुराती हूँ
और सदा सच बोलने की कोशिश करती हूँ
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं वह बनूँगी जो मैं बनना चाहती हूँ
मेरा ख़ुद पर अधिकार है
मैं बस चाहती हूँ तुम बस चाहते हो
हम बस चाहते हैं
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
उपशीर्षक अनुवादक: मृणाल अग्रवाल